Rikunarita-ORG/Wikinium huggingface dataset:
# Amuc

*Iɣ ur igi wad amnni lli tsiggilt, kcm s tasna n Amucc afad ad tẓṛt imnnitn akkʷ nna dar illa yism zun d wad!*

---

| Amuc |
| --- |
|  |
| groupe d'organismes connu par un nom commun |
| Adusmil n | mammifère domestique, animal de compagnie, félins  |
| Assmrs | animal de compagnie, souricier, animal de soutien émotionnel  |
| Managu issnti | 8e millénaire av. J.⁠-⁠C.  |
| Asra | Holocène  |
| A pour effet | allergie aux chats  |
| Discipline dont c'est l'objet | Félinologie  |
| Source d'énergie | nourriture pour chats  |
| Taxon connu sous ce nom commun | Felis catus, Felis silvestris catus  |
| Son émis | miaulement, ronronnement  |
| Forme féminine du libellé | кошка  |
| Forme masculine du libellé | tomcat, Kater, maček, кот, кошак  |
| Caractère Unicode | 🐈, 🐱  |
| Catégorie pour la vue de l'élément | Category:Views of cats  |

**Amuc** nɣ **Amucc** nɣ **Amaccu** (s talatinit: *Felis silvestris catus*) iga yan ɣ imudar lli d inkkrn ɣ gr ifgann. Gin imucciwn ttusgrdin. Itfrtn ɣ tudrt nnsn zun d iyḍan d ifullusn d ifunasn d ikrwan. Mac llan imuccaiwn ibaṛṛayn lli d nkkrnin ɣ tagant yaggugn f ufgan. Ntta imẓẓiy mac iwala i yat tawja d ugrzam, d uɣilas d waksil.

## Tisaɣulin
# Imṛabḍn

**Imṛabḍn** niɣ **tawsit n imṛabḍn** (s tɛṛabt: \*\*المرابطون\*\*, s tlatint: \*\*Al-Murābiṭūn\*\*) yan nnsn iga tt "Amṛibḍ", gan yat tmnukda tamaziɣt ilan adasil nns ɣ tuẓẓumt n tglda n lmɣrib n wass ad. tssnkr yat tmnukalt ɣ tasut tiss-11 iɣrrdn ammas n utaram n tfriqt n ugafa d wandlus, tssntu ɣ yisggʷasn n id 1050 tɣama aylliɣ tḍṛ dar yimuwḥḥidn ɣ 1147. tmɣi d twsit sɣ umqqun n lmtuna, igudaln d mssufa, kra n tqbilin n imggudja imaziɣn da ttmussunin tizi nna ɣ ɣaylli ittggan tamurt n muṛiṭan n wass ad d tiniri tutrimt n tgldit tamɣiribit, ar ttmussun ɣ tmnaḍt n gr ḍṛa, nijr, ar asif n sanigal. ɣ uzmz n unɣal nnsn ɣr tfriqt n ugafa, srsn yimṛabḍn tirsal n tmdint n mṛṛakc gin tt d tamaẓunt n tgldit nnsn, ɣ wattayn n 1070.

zzrin yimṛabḍn yat tilalt ilan yan uddur axatar ɣ umzaɣ mgal n tḍuṛi n wandalus (tinnubḍa tamuslmt ɣ yibirya) ɣ yifassn n tglday timasiḥiyin n yibirya, lliɣ nnran yan umulli n tsrdasin d ikkan ayt kastilya d waragun ammas n yimnɣi ittussann s zzalaqa ɣ 1086. yujja tn uyad ad fsrn tanbaḍt nnsn ɣf yat tymbṛaṭurit yutn s 3,000 ikilumitrn sɣ yiffus nns ar agafa nns. inbbaḍn nns, ur jju gin assaɣ n xalif d winnsn, ṭṭfn ɣ udɣar nns ɣ wassaɣ n "agldun n yimuslmn" ("\*Amir al-Muslimīn"),\* ar ttggan ɣ usga yaḍn iɛbbasiyn ammas n baɣdad d ibrgllidn d yixalifn n tmtti n yimuslmn s wudm amaddud. waxxa mkann, ikka tt inn wakud n tnbaḍt n twsit nnsn igzzul. ḍṛn yimṛabḍnilin nit ɣ tattuyt n udwas nnsn ɣ uzmz ann lliɣ ur murisn ad siddn taɣwwaɣt n yimṣmuḍn s tnssixft n ibn tumrt. Ɣmkad, ikka tt inn ugllid nnsn anggaru isḥaq ibn ɛli ittunɣa ɣ mṛṛakc ɣ yibril n usggʷas n 1147 dar imuwḥḥidn, nna iwin adɣar nnsn amm yat twsit igan tanbbaḍt ɣf lmɣrib amqqran d wandalus.

## Tisaɣulin
# Kunfucyus

**Kunfucyus** (孔子; pinyin: *Kǒngzǐ*; s tagnawt: 'Mass Kang'), ilul d ɣ **Kong Qiu** (孔丘), ikka tt inn iga yan uflsaf acinwi n talldrar d tmnjuct, imyar ad ittyawssan s usafu n waggagn icinwiyn, iggut ɣ taysi tadlsant lli issugrn ɣ tmizar n icinwiyn mad d ikkan taflsuft d umlan n kunfucyus. Almmud nns iflsfn ittyawsmma s "*Tkunfucit*", taɣarast ad ar tt tettawi bahra ɣ itaggn n umddnu d win tnbaḍt, tawi tt ula ɣ tasult n yan usɣun anamun irggign d tanumi d taɣʷẓuni n wawal, tasglallaft (taddriwcit), d manmk ad iẓḍaṛ yan ugllid ad inbḍ s irfsan ẓilnin.

Kunfucyus inna f ugayyu nns is ar izzray itaggn n ayt zikk da f ar ittini is tn laḥ ɣ uzmz nns, iɣra i tayri n imarawn d ussrɣud n imzwura d luqr n imẓẓiyn i wanna tn yugrn d luqr n taldniwin i imddan nnsnt, issawn alugn n wurɣ, "Ad ur tskart i wiyyaḍ, ɣaylli ur trit i ixf nnk".

Ɣaylli ikka Kunfucyus iddr iga yan wakud itkarn s twngimin myanawnin, ig yan uzmz anɣmsan ɣ umzruy n tdlsa Tacinwit. Tiwngimin nns kkant uggar f uzmz n tglday mmaɣnin gr asnt, gint taksart lliɣ imk tɣli tmnukda n Tcin. Ddaw umnkud n Wu n Han, tiwngimin n Kunfucyus rad ttyawgdalnt d wanna tnt iḍfṛn rad as tṣaḥa tkrrayt.

Ɣ wussan n tglday n Ṭang d Ṣung, takunfucit rad daɣ tffuɣ s yan ungraw ittyawssann ɣ utaram s "Tkunfucit Tamaynut". Sɣ tglday tiqbuṛin ar azmz atrar, taɣ tkunfunciyt adɣar nns ɣ irfsan n wamun acinwi d tɣarast nnsn n tudrt.

## Iwaliwn nns

Ifl kunfucyus mnnaw iwaliwn mmalnin yat tɣarast n tudrt ɣmklli tt id yiwi sɣ dar imzwura:

> Afgan dars snat id tudrt, tis snat ar tssntay kiɣ issn is d yat ka ad dars illan.
>
>

Inna daɣ:

> Iɣ illuẓ yan, yuf ad as tmmalt manmk s ad gmmrn islman ula tfkit as tn.
>
>

Yini daɣ:

> Ur ar ttmmaɣaɣ ad ssnɣ timrarutin, is ar ttmmaɣaɣ ad rmsɣ isqsitn.
>
>

Yini:

> Tudrt trxa nit, is ka nkkʷni nra ad tt nkrs.
>
>

Yini:

> Ifssi d yan umddakkl ur jju ittknadn.
>
>

Yini:

> Tumrt tlla ɣ kra iga tt mani, ixṣṣa ad issn yan manmk s rad tt iṭṭay.
>
>

Yini sul:

> Wanna ur izzigizn ku ass s dat, ar d ittiwrri ku
> ass s tɣʷrdin.
>
>

Yini:

> Irim iga yat tadust nna ur issufun ka ɣwalli tt yusin.
>
>

## Tisaɣulin
# Anmmal n Tgmi Tanfgant

|  |
| --- |
| Anmmal n Tgmi Tanfgant g umaḍal 2021 |
|           Yattuy bahra |           Idrus |
|           Yattuy |           ur llin isfka |
|           Anammas |

Iga unmmal n tgmi tanfgant yan unmmal nna tsnulfa tmaddast n Tmtta Imunn, ar immal aswir n ubṛṛaḥ n imadann ɣ umaḍal. Ku asggʷas, da d tssufuɣ tmaddast n tmttin imunn yan usnuml sɣ usggʷas n 1990.

Iqqn unmmal n tgmi tanfgant s uswir n usslmd, taqubbanit, awtay anammas n ufgan, tadusi d uswir n tmddurt ɣ umaḍal.

Anmmal ad isnulfa t umassan adamsan abakistani Maḥjub Lḥaq, s twisi n umassan adlsan ahindi Marita Sin nna yumẓn tasmɣurt n Nubl ɣ tdmsa, d umassan abriṭani Magand Disay.